2010D0470 — FI — 01.09.2010 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 26 päivänä elokuuta 2010, terveystodistusten malleista hevos-, lammas- ja vuohieläinten siemennesteen, munasolujen ja alkioiden sekä sikaeläinten munasolujen ja alkioiden unionin sisäistä kauppaa varten (tiedoksiannettu numerolla K(2010) 5779) (ETA:n kannalta merkityksellinen teksti) (2010/470/EU) (EYV L 228, 31.8.2010, p.15)





Oikaisu









▼B

KOMISSION PÄÄTÖS,

tehty 26 päivänä elokuuta 2010,

terveystodistusten malleista hevos-, lammas- ja vuohieläinten siemennesteen, munasolujen ja alkioiden sekä sikaeläinten munasolujen ja alkioiden unionin sisäistä kauppaa varten

(tiedoksiannettu numerolla K(2010) 5779)

(ETA:n kannalta merkityksellinen teksti)

(2010/470/EU)







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY ( 1 ) ja erityisesti sen 11 artiklan 2 kohdan neljännen luetelmakohdan ja 11 artiklan 3 kohdan kolmannen luetelmakohdan, sekä katsoo seuraavaa: (1) Direktiivissä 92/65/ETY vahvistetaan eläinten terveyttä koskevat vaatimukset eläinten, siemennesteen, munasolujen ja alkioiden unionin sisäisessä kaupassa siltä osin kuin niitä eivät koske erityisten unionin säädösten eläinten terveyttä koskevat vaatimukset. Siihen sisältyy vaatimuksia, jotka koskevat hevos-, lammas- ja vuohieläinten siemennesteen, munasolujen ja alkioiden sekä sikaeläinten munasolujen ja alkioiden, jäljempänä ‘tavara’, kauppaa. Lisäksi siinä säädetään terveystodistuksista, jotka laaditaan tavaran unionin sisäistä kauppaa varten. (2) Direktiivin 92/65/ETY liitteessä D, sellaisena kuin se on muutettuna komission asetuksella (EU) N:o 176/2010 ( 2 ), vahvistetaan tietyt tavaraa koskevat uudet vaatimukset, joita on sovellettava 1 päivästä syyskuuta 2010. (3) Direktiivin 92/65/ETY liitteessä D, sellaisena kuin se on muutettuna asetuksella (EU) N:o 176/2010, otetaan käyttöön siemennesteen varastointiasemia koskevat säännöt ja niiden hyväksyntää ja valvontaa koskevat yksityiskohtaiset edellytykset. Siinä vahvistetaan myös yksityiskohtaiset edellytykset, jotka koskevat alkionsiirto- ja alkiontuotantoryhmien hyväksyntää ja valvontaa, in vivo -tuotettujen alkioiden keräämistä ja käsittelyä sekä in vitro -hedelmöitettyjen alkioiden ja mikromanipuloitujen alkioiden tuottamista ja käsittelyä. Liitteessä D, sellaisena kuin se on muutettuna, muutettiin myös edellytyksiä, joita on sovellettava hevos-, lammas- ja vuohieläinten siemennesteen, munasolujen ja alkioiden sekä sikaeläinten munasolujen ja alkioiden luovuttajaeläimiin. (4) On tarpeen laatia uudet terveystodistusten mallit kyseisen tavaran unionin sisäistä kauppaa varten ottaen huomioon direktiivin 92/65/ETY liitteessä D, sellaisena kuin se on muutettuna asetuksella (EU) N:o 176/2010, vahvistetut eläinten terveyttä koskevat vaatimukset. (5) Lisäksi olisi säädettävä unionissa olemassa olevista sellaisen tavaran varastoista, joka on niiden direktiivin 92/65/ETY säännösten mukaista, jotka vahvistettiin ennen asetuksella (EU) N:o 176/2010 tehtyjen muutosten voimaantuloa. Näin ollen on tarpeen vahvistaa erilliset terveystodistusten mallit unionin sisäistä kauppaa varten, kun on kyse hevos-, lammas- ja vuohieläinten siemennesteestä, munasoluista ja alkioista sekä sikaeläinten munasoluista ja alkioista, jotka on kerätty tai tuotettu, käsitelty ja varastoitu direktiivin 92/65/ETY liitteen D mukaisesti ennen 1 päivää syyskuuta 2010. (6) Tällaisen tavaran mahdollisten pitkien varastointiaikojen vuoksi on mahdotonta vahvistaa päivämäärää olemassa olevien varastojen käyttämiselle loppuun. Sen vuoksi ei ole mahdollista vahvistaa päivämäärää kyseisten olemassa olevien varastojen terveystodistusten mallien käytön lopettamiselle. (7) Unionin lainsäädännön johdonmukaisuuden ja yksinkertaistamisen vuoksi terveystodistusten mallit olisi vahvistettava yhdessä päätöksessä, ja niissä olisi otettava huomioon eläinten ja eläinperäisten tuotteiden yhteisön sisäiseen kauppaan liittyvän yhdenmukaisen todistusmallin ja tarkastuspöytäkirjan hyväksymisestä 30 päivänä maaliskuuta 2004 annettu komission asetus (EY) N:o 599/2004 ( 3 ). (8) Tavaran täyden jäljitettävyyden varmistamiseksi olisi tässä päätöksessä vahvistettava terveystodistusten mallit sellaisen hyväksytyillä keinosiemennysasemilla kerätyn hevos-, lammas- ja vuohieläinten siemennesteen unionin sisäistä kauppaa varten, joka on lähetetty hyväksytyltä siemennesteen varastointiasemalta, riippumatta siitä, onko jälkimmäinen osa keinosiemennysasemaa, joka on hyväksytty toisella hyväksyntänumerolla. (9) Unionin lainsäädännön selkeyden vuoksi unionin säädökset, joissa esitetään terveystodistusten mallit kyseisen tavaran unionin sisäistä kauppaa varten, olisi nimenomaisesti kumottava. Näin ollen olisi kumottava hevoseläinten munasolujen ja alkioiden kaupassa käytettävän terveystodistuksen mallista 24 päivänä heinäkuuta 1995 tehty komission päätös 95/294/EY ( 4 ), hevosen sukuisten eläinten siemennesteen kaupassa käytettävän terveystodistuksen mallista 24 päivänä heinäkuuta 1995 tehty komission päätös 95/307/EY ( 5 ), todistusmallin vahvistamisesta lampaiden ja vuohien siemennesteen, munasolujen ja alkioiden yhteisön sisäistä kauppaa varten 19 päivänä syyskuuta 1995 tehty komission päätös 95/388/EY ( 6 ) sekä todistusmallin vahvistamisesta sikojen munasolujen ja alkioiden yhteisön sisäistä kauppaa varten 9 päivänä marraskuuta 1995 tehty komission päätös 95/483/EY ( 7 ). (10) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON HYVÄKSYNYT TÄMÄN PÄÄTÖKSEN:







1 artikla

Kohde

Tässä päätöksessä säädetään terveystodistusten malleista seuraavan tavaran unionin sisäistä kauppaa varten:

a) hevoseläinten siemenneste;

b) hevoseläinten munasolut ja alkiot;

c) lammas- ja vuohieläinten siemenneste;

d) lammas- ja vuohieläinten munasolut ja alkiot;

e) sikaeläinten munasolut ja alkiot.

2 artikla

Hevoseläinten siemennesteen kauppa

Hevoseläinten siemennesteen lähetysten mukana on oltava jonkin seuraavan liitteessä I esitetyn mallin mukainen terveystodistus, kun niitä kuljetetaan jäsenvaltiosta toiseen:

a) A osassa esitetty terveystodistuksen malli IA, kun on kyse sellaisen siemennesteen lähetyksistä, joka on kerätty 31 päivän elokuuta 2010 jälkeen ja lähetetty siltä hyväksytyltä keinosiemennysasemalta, jolta siemenneste on peräisin;

b) B osassa esitetty terveystodistuksen malli IB, kun on kyse sellaisen siemennesteen varastojen lähetyksistä, joka on kerätty, käsitelty ja varastoitu ennen 1 päivää syyskuuta 2010 ja lähetetty 31 päivän elokuuta 2010 jälkeen siltä hyväksytyltä keinosiemennysasemalta, jolta siemenneste on peräisin;

c) C osassa esitetty terveystodistuksen malli IC, kun on kyse sellaisen siemennesteen ja sellaisen siemennesteen varastojen lähetyksistä, jota tarkoitetaan a ja b alakohdassa ja joka on lähetetty hyväksytyltä siemennesteen varastointiasemalta.

3 artikla

Hevoseläinten munasolujen ja alkioiden kauppa

Hevoseläinten munasolujen ja alkioiden lähetysten mukana on oltava jonkin seuraavan liitteessä II esitetyn mallin mukainen terveystodistus, kun niitä kuljetetaan jäsenvaltiosta toiseen:

a) A osassa esitetty terveystodistuksen malli IIA, kun on kyse sellaisten munasolujen ja alkioiden lähetyksistä, jotka on kerätty tai tuotettu 31 päivän elokuuta 2010 jälkeen ja jotka on lähettänyt hyväksytty alkionsiirtoryhmä tai alkiontuotantoryhmä, jolta munasolut tai alkiot ovat peräisin;

b) B osassa esitetty terveystodistuksen malli IIB, kun on kyse sellaisten munasolujen ja alkioiden varastojen lähetyksistä, jotka on kerätty, käsitelty ja varastoitu ennen 1 päivää syyskuuta 2010 ja jotka on lähettänyt 31 päivän elokuuta 2010 jälkeen hyväksytty alkionsiirtoryhmä, jolta munasolut tai alkiot ovat peräisin.

4 artikla

Lammas- ja vuohieläinten siemennesteen kauppa

Lammas- ja vuohieläinten siemennesteen lähetysten mukana on oltava jonkin seuraavan liitteessä III esitetyn mallin mukainen terveystodistus, kun niitä kuljetetaan jäsenvaltiosta toiseen:

a) A osassa esitetty terveystodistuksen malli IIIA, kun on kyse sellaisen siemennesteen lähetyksistä, joka on kerätty 31 päivän elokuuta 2010 jälkeen ja lähetetty siltä hyväksytyltä keinosiemennysasemalta, jolta siemenneste on peräisin;

b) B osassa esitetty terveystodistuksen malli IIIB, kun on kyse sellaisen siemennesteen varastojen lähetyksistä, joka on kerätty, käsitelty ja varastoitu ennen 1 päivää syyskuuta 2010 ja lähetetty 31 päivän elokuuta 2010 jälkeen siltä hyväksytyltä keinosiemennysasemalta, jolta siemenneste on peräisin;

c) C osassa esitetty terveystodistuksen malli IIIC, kun on kyse sellaisen siemennesteen ja sellaisen siemennesteen varastojen lähetyksistä, jota tarkoitetaan a ja b alakohdassa ja joka on lähetetty hyväksytyltä siemennesteen varastointiasemalta.

5 artikla

Lammas- ja vuohieläinten munasolujen ja alkioiden kauppa

Lammas- ja vuohieläinten munasolujen ja alkioiden lähetysten mukana on oltava jonkin seuraavan liitteessä IV esitetyn mallin mukainen terveystodistus, kun niitä kuljetetaan jäsenvaltiosta toiseen:

a) A osassa esitetty terveystodistuksen malli IVA, kun on kyse sellaisten munasolujen ja alkioiden lähetyksistä, jotka on kerätty tai tuotettu 31 päivän elokuuta 2010 jälkeen ja jotka on lähettänyt hyväksytty alkionsiirtoryhmä tai alkiontuotantoryhmä, jolta munasolut tai alkiot ovat peräisin;

b) B osassa esitetty terveystodistuksen malli IVB, kun on kyse sellaisten munasolujen ja alkioiden varastojen lähetyksistä, jotka on kerätty, käsitelty ja varastoitu ennen 1 päivää syyskuuta 2010 ja jotka on lähettänyt 31 päivän elokuuta 2010 jälkeen hyväksytty alkionsiirtoryhmä, jolta munasolut tai alkiot ovat peräisin.

6 artikla

Sikaeläinten munasolujen ja alkioiden kauppa

Sikaeläinten munasolujen ja alkioiden lähetysten mukana on oltava jonkin seuraavan liitteessä V esitetyn mallin mukainen terveystodistus, kun niitä kuljetetaan jäsenvaltiosta toiseen:

a) A osassa esitetty terveystodistuksen malli VA, kun on kyse sellaisten munasolujen ja alkioiden lähetyksistä, jotka on kerätty tai tuotettu 31 päivän elokuuta 2010 jälkeen ja jotka on lähettänyt hyväksytty alkionsiirtoryhmä tai alkiontuotantoryhmä, jolta munasolut tai alkiot ovat peräisin;

b) B osassa esitetty terveystodistuksen malli VB, kun on kyse sellaisten munasolujen ja alkioiden varastojen lähetyksistä, jotka on kerätty, käsitelty ja varastoitu ennen 1 päivää syyskuuta 2010 ja jotka on lähettänyt 31 päivän elokuuta 2010 jälkeen hyväksytty alkionsiirtoryhmä, jolta munasolut tai alkiot ovat peräisin.

7 artikla

Kumoamiset

Kumotaan päätökset 95/294/EY, 95/307/EY, 95/388/EY ja 95/483/EY.

8 artikla

Soveltaminen

Tätä päätöstä sovelletaan 1 päivästä syyskuuta 2010.

9 artikla

Osoitus

Tämä päätös on osoitettu kaikille jäsenvaltioille.









LIITE I

Terveystodistusten mallit hevoseläinten siemennesteen lähetysten unionin sisäistä kauppaa varten

A OSA

Terveystodistuksen malli IA hevoseläinten sellaisen siemennesteen unionin sisäistä kauppaa varten, joka on kerätty neuvoston direktiivin 92/65/ETY mukaisesti 31. elokuuta 2010 jälkeen ja lähetetty hyväksytyltä keinosiemennysasemalta, jolta siemenneste on peräisin

►() C1

Osa II: Todistus

EUROOPAN UNIONI

Hevoseläinten siemenneste – A osa

II. Terveyttä koskevat tiedot

II.a. Todistuksen viitenumero

II.b.

Allekirjoittanut virkaeläinlääkäri vakuuttaa seuraavaa:

II.1. Keinosiemennysasema (2), jolla edellä kuvattu siemenneste on kerätty, käsitelty ja varastoitu kauppaa varten, on toimivaltaisen viranomaisen hyväksymä ja valvoma direktiivin 92/65/ETY liitteessä D olevan I luvun I jakson 1 kohdan ja I luvun II jakson 1 kohdan mukaisesti;

II.1.1. sen jakson aikana, joka alkoi 30 päivää ennen edellä kuvatun siemennesteen ensimmäistä keräyspäivää ja päättyi tuoreen tai jäähdytetyn siemennesteen lähetyspäivänä tai pakastetun siemennesteen 30 päivän säilytysjakson päättyessä, keinosiemennysasema:

II.1.1.1. sijaitsi sellaisen jäsenvaltion alueella tai, aluejaon kyseessä ollessa, alueen osalla (1), jota ei pidetty afrikkalaisen hevosruton esiintymisalueena direktiivin 2009/156/EY (3) 5 artiklan 2 kohdan a ja b alakohdan mukaisesti;

II.1.1.2. täytti direktiivin 2009/156/EY 4 artiklan 5 kohdassa vahvistetut tiloja koskevat vaatimukset;

II.1.1.3. on pitänyt ainoastaan sellaisia hevoseläimiä, joissa ei ole esiintynyt mitään hevosen virusarteriitin tai hevosen tarttuvan kohtutulehduksen kliinisiä oireita;

II.2. Asemalle on otettu ainoastaan sellaisia hevoseläimiä, jotka täyttävät direktiivin 2009/156/EY 4 ja 5 tai 12–16 artiklassa vahvistetut vaatimukset.

II.3. Edellä kuvattu siemenneste on kerätty luovuttajaoriilta,

II.3.1. joilla ei ollut mitään kliinistä merkkiä mistään tarttuvasta taudista päivänä, jona ne otettiin asemalle, eikä sinä päivänä, jona siemenneste kerättiin;

II.3.2. jotka on pidetty 30 päivän ajan ennen siemennesteen keräyspäivää tiloilla, joiden hevoseläimissä ei ole kyseisenä aikana esiintynyt hevosen virusarteriitin tai hevosen tarttuvan kohtutulehduksen kliinisiä oireita;

II.3.3. joita ei ole käytetty astutukseen ensimmäistä siemennesteen keräyspäivää edeltäneiden vähintään 30 päivän aikana eikä II.3.5.1., II.3.5.2. tai II.3.5.3. kohdassa tarkoitettujen ensimmäisen näytteen ottopäivien ja keräysjakson päättymisen välisenä aikana;

II.3.4. joille on tehty seuraavat kokeet, jotka täyttävät vähintään maaeläinten diagnostisia testejä ja rokotteita käsittelevän OIE:n käsikirjan asiaa koskevassa luvussa olevat vaatimukset, toimivaltaisen viranomaisen tunnustamassa laboratoriossa jonkin II.3.5. kohdassa määrätyn ohjelman mukaisesti otetusta näytteestä:

(1) joko [II.3.4.1. agargeeli-immunodiffuusiokoe (Cogginsin koe) hevosen näivetystaudin (EIA) toteamiseksi negatiivisin tuloksin;]

(1) tai [II.3.4.1. ELISA-koe hevosen näivetystaudin (EIA) toteamiseksi negatiivisin tuloksin;]

sekä (1) joko [II.3.4.2. seroneutralisaatiokoe hevosen virusarteriitin (EVA) toteamiseksi negatiivisin tuloksin seerumilaimennoksella 1:4;]

(1) tai [II.3.4.2. viruseristyskoe hevosen virusarteriitin (EVA) toteamiseksi negatiivisin tuloksin määräosasta luovuttajaoriin siemennesteen koko määrästä;]

sekä [II.3.4.3. taudinaiheuttajan tunnistuskoe hevosen tarttuvan kohtutulehduksen (CEM) toteamiseksi kahteen kertaan seitsemän päivän välein otetuista näytteistä eristämällä Taylorella equigenitalis -taudinaiheuttaja 7–14 päivän viljelyn jälkeen ejakulaatiota edeltävästä nesteestä tai siemennestenäytteestä sekä sukuelimen pinnalta ainakin virtsaputken suulta, virtsaputken sinuksesta ja peniksen fossa glandiksesta otetusta näytteestä, ja jokaisen osakokeen tulos on negatiivinen;

II.3.5. joille on tehty vähintään yksi seuraavissa II.3.5.1., II.3.5.2. ja II.3.5.3. kohdassa yksityiskohtaisesti esitetyistä koeohjelmista (4) kussakin tapauksessa II.3.4. kohdassa määritellyin tuloksin:

II.3.5.1. Luovuttajaoria on pidetty keinosiemennysasemalla yhtäjaksoisesti vähintään 30 päivän ajan ennen ensimmäistä edellä kuvatun siemennesteen keräyspäivää ja koko keräysjakson ajan, eikä yksikään keinosiemennysasemalla olevista hevoseläimistä ole ollut välittömässä kosketuksessa sellaisiin hevoseläimiin, joiden terveydentila oli heikompi kuin luovuttajaoriilla.

Edellä II.3.4. kohdassa kuvatut kokeet on tehty näytteistä, jotka on otettu (5) ennen ensimmäistä siemennesteen keräystä ja aikaisintaan 14 päivän kuluttua vähintään 30 päivää kestävän oleskeluajan alkamisesta.

B OSA

Terveystodistuksen malli IB hevoseläinten sellaisen siemennesteen varastojen lähetysten unionin sisäistä kauppaa varten, joka on kerätty, käsitelty ja varastoitu neuvoston direktiivin 92/65/ETY mukaisesti ennen 1. syyskuuta 2010 ja lähetetty 31. elokuuta 2010 jälkeen siltä hyväksytyltä keinosiemennysasemalta, jolta siemenneste on peräisin

►() C1

Osa II: Todistus

EUROOPAN UNIONI

Hevoseläinten siemenneste – B osa

II. Terveyttä koskevat tiedot

II.a. Todistuksen viitenumero

II.b.

Allekirjoittanut virkaeläinlääkäri vakuuttaa seuraavaa:

II.1. Keinosiemennysasema (2), jolla edellä kuvattu siemenneste on kerätty, käsitelty ja varastoitu kauppaa varten:

II.1.1. on toimivaltaisen viranomaisen hyväksymä ja valvoma direktiivin 92/65/ETY liitteessä D olevan I luvun vaatimusten mukaisesti;

II.1.2. sijaitsee jäsenvaltion alueella tai, aluejaon kyseessä ollessa, alueen osalla (1), jota ei siemennesteen keräyspäivän ja tuoreena/jäähdytettynä (1) lähetetyn siemennesteen lähettämispäivän tai pakastetun siemennesteen 30 päivän pakollisen säilytysjakson päättymispäivän (1) välisenä aikana pidetty afrikkalaisen hevosruton esiintymisalueena direktiivin 2009/156/EY (3) 5 artiklan 2 kohdan a ja b alakohdan mukaisesti;

II.1.3. täytti sen jakson aikana, joka alkoi 30 päivää ennen siemennesteen keräyspäivää ja päättyi tuoreen/jäähdytetyn (1) siemennesteen lähettämispäivänä tai pakastetun siemennesteen 30 päivän pakollisen säilytysjakson päättyessä (1), direktiivin 2009/156/EY 4 artiklan vaatimukset;

II.1.4. on pitänyt sen jakson aikana, joka alkoi 30 päivää ennen siemennesteen keräyspäivää ja päättyi tuoreen/jäähdytetyn (1) siemennesteen lähettämispäivänä tai pakastetun siemennesteen 30 päivän pakollisen säilytysjakson päättyessä (1), ainoastaan sellaisia hevoseläimiä, joissa ei ole esiintynyt mitään hevosen virusarteriitin tai hevosen tarttuvan kohtutulehduksen kliinisiä oireita;

II.2. Kaikki hevoseläimet on otettu asemalle direktiivin 2009/156/EY 4 ja 5 artiklan säännösten mukaisesti;

II.3. Edellä kuvattu siemenneste on kerätty luovuttajaoriilta,

II.3.1. joilla ei ollut mitään kliinistä merkkiä mistään tarttuvasta taudista päivänä, jona siemenneste kerättiin,

II.3.2. joita ei ole käytetty astutukseen siemennesteen keräystä edeltäneiden vähintään 30 päivän aikana,

II.3.3. jotka on pidetty 30 päivän ajan ennen siemennesteen keräämistä tiloilla, joiden hevoseläimissä ei esiintynyt hevosen virusarteriitin kliinisiä oireita,

II.3.4. jotka on pidetty 60 päivän ajan ennen siemennesteen keräämistä tiloilla, joiden hevoseläimissä ei esiintynyt hevosen tarttuvan kohtutulehduksen kliinisiä oireita,

II.3.5. jotka parhaan tietoni mukaan ja siltä osin kuin saatoin todeta eivät ole olleet kosketuksissa tarttuvaa tautia sairastavien hevoseläinten kanssa siemennesteen keräystä välittömästi edeltäneiden 15 päivän aikana,

II.3.6. joille on tehty seuraavat eläinten terveydentilaa testaavat kokeet, jotka on tehty toimivaltaisen viranomaisen tunnustamassa laboratoriossa jonkin II.3.7. kohdassa määrätyn koeohjelman mukaisesti.

[II.3.6.1. agargeeli-immunodiffuusiokoe (Cogginsin koe) hevosen näivetystaudin toteamiseksi negatiivisin tuloksin;]

sekä (1) joko [II.3.6.2. seroneutralisaatiokoe hevosen virusarteriitin toteamiseksi negatiivisin tuloksin seerumilaimennoksella 1:4; sekä]

(1) tai [II.3.6.2. viruseristyskoe hevosen virusarteriitin toteamiseksi negatiivisin tuloksin määräosasta luovuttajaoriin siemennesteen koko määrästä;]

sekä II.3.6.3. taudinaiheuttajan tunnistuskoe hevosen tarttuvan kohtutulehduksen toteamiseksi luovuttajaoriilta kahteen kertaan seitsemän päivän välein otetuista näytteistä eristämällä Taylorella equigenitalis -taudinaiheuttaja ejakulaatiota edeltävästä nesteestä tai siemennestenäytteestä sekä sukuelimen pinnalta ainakin virtsaputken suulta, virtsaputken sinuksesta ja peniksen fossa glandiksesta otetusta näytteestä, ja jokaisen osakokeen tulos on negatiivinen;

II.3.7. joille on tehty yksi seuraavista koeohjelmista (4):

II.3.7.1. Luovuttajaoria on pidetty keinosiemennysasemalla yhtäjaksoisesti vähintään 30 päivän ajan ennen siemennesteen keräystä ja koko keräysjakson ajan, eikä yksikään keinosiemennysasemalla olevista hevoseläimistä ole ollut kyseisenä aikana välittömässä kosketuksessa sellaisiin hevoseläimiin, joiden terveydentila oli heikompi kuin luovuttajaoriilla.

Edellä II.3.6. kohdassa kuvatut kokeet on tehty näytteistä, jotka otettiin … (5) ja hevosen tarttuvan kohtutulehduksen ollessa kyseessä … (5), otetusta toisesta näytteestä – vähintään 14 päivän kuluttua edellä tarkoitetun oleskeluajan alkamisesta ja vähintään lisääntymiskauden alkaessa;

C OSA

Terveystodistuksen malli IC unionin sisäiseen kauppaan hevoseläinten sellaisen siemennesteen lähetyksille, joka on kerätty, käsitelty ja varastoitu neuvoston direktiivin 92/65/ETY mukaisesti 31. elokuuta 2010 jälkeen, ja sellaisen siemennesteen varastojen lähetyksille, joka on kerätty, käsitelty ja varastoitu neuvoston direktiivin 92/65/ETY mukaisesti ennen 1. syyskuuta 2010 ja lähetetty hyväksytyltä siemennesteen varastointiasemalta 31. elokuuta 2010 jälkeen









LIITE II

Terveystodistusten mallit hevoseläinten munasolujen ja alkioiden lähetysten unionin sisäistä kauppaa varten

A OSA

Terveystodistuksen malli IIA hevoseläinten sellaisten munasolujen ja alkioiden lähetysten unionin sisäistä kauppaa varten, jotka on kerätty tai tuotettu 31. elokuuta 2010 jälkeen neuvoston direktiivin 92/65/ETY mukaisesti ja jotka on lähettänyt hyväksytty alkionsiirtoryhmä tai alkiontuotantoryhmä, jolta munasolut tai alkiot ovat peräisin

B OSA

Terveystodistuksen malli IIB hevoseläinten sellaisten munasolujen ja alkioiden varastojen lähetysten unionin sisäistä kauppaa varten, jotka on kerätty, käsitelty ja varastoitu neuvoston direktiivin 92/65/ETY mukaisesti ennen 1. syyskuuta 2010 ja jotka on 31. elokuuta 2010 jälkeen lähettänyt hyväksytty alkionsiirtoryhmä, jolta munasolut tai alkiot ovat peräisin









LIITE III

Terveystodistusten mallit lammas- ja vuohieläinten siemennesteen lähetysten kauppaa varten

A OSA

Terveystodistuksen malli IIIA lammas- ja vuohieläinten sellaisen siemennesteen lähetysten unionin sisäistä kauppaa varten, joka on kerätty neuvoston direktiivin 92/65/ETY mukaisesti 31 päivänä elokuuta 2010 jälkeen ja lähetetty hyväksytyltä keinosiemennysasemalta, jolta siemenneste on peräisin

B OSA

Terveystodistuksen malli IIIB lammas- ja vuohieläinten sellaisen siemennesteen varastojen lähetysten unionin sisäistä kauppaa varten, joka on kerätty, käsitelty ja varastoitu neuvoston direktiivin 92/65/ETY mukaisesti ennen 1 päivänä syyskuuta 2010 ja lähetetty 31 päivänä elokuuta 2010 jälkeen siltä hyväksytyltä keinosiemennysasemalta, jolta siemenneste on peräisin

C OSA

Terveystodistuksen malli IIIC unionin sisäiseen kauppaan lammas- ja vuohieläinten sellaisen siemennesteen lähetyksille, joka on kerätty neuvoston direktiivin 92/65/ETY mukaisesti 31 päivänä elokuuta 2010 jälkeen, ja sellaisen siemennesteen varastojen lähetyksille, joka on kerätty, käsitelty ja varastoitu neuvoston direktiivin 92/65/ETY mukaisesti ennen 1 päivänä syyskuuta 2010 ja lähetetty hyväksytyltä siemennesteen varastointiasemalta 31 päivänä elokuuta 2010 jälkeen









LIITE IV

Terveystodistusten mallit lammas- ja vuohieläinten munasolujen/alkioiden lähetysten unionin sisäistä kauppaa varten

A OSA

Terveystodistuksen malli IVA lammas- ja vuohieläinten sellaisten munasolujen ja alkioiden lähetysten unionin sisäistä kauppaa varten, jotka on kerätty tai tuotettu neuvoston direktiivin 92/65/ETY mukaisesti 31 päivänä elokuuta 2010 jälkeen ja jotka on lähettänyt hyväksytty alkionsiirtoryhmä tai alkiontuotantoryhmä, jolta munasolut tai alkiot ovat peräisin

B OSA

Terveystodistuksen malli IVB lammas- ja vuohieläinten sellaisten munasolujen ja alkioiden varastojen lähetysten unionin sisäistä kauppaa varten, jotka on kerätty, käsitelty ja varastoitu neuvoston direktiivin 92/65/ETY mukaisesti ennen 1 päivää syyskuuta 2010 ja jotka on 31 päivänä elokuuta 2010 jälkeen lähettänyt hyväksytty alkionsiirtoryhmä, jolta munasolut tai alkiot ovat peräisin









LIITE V

Terveystodistusten mallit sikaeläinten munasolujen/alkioiden lähetysten unionin sisäistä kauppaa varten

A OSA

Terveystodistuksen malli VA sikaeläinten sellaisten munasolujen ja alkioiden lähetysten unionin sisäistä kauppaa varten, jotka on kerätty tai tuotettu neuvoston direktiivin 92/65/ETY mukaisesti 31. elokuuta 2010 jälkeen ja jotka on lähettänyt hyväksytty alkionsiirtoryhmä tai alkiontuotantoryhmä, jolta munasolut tai alkiot ovat peräisin

B OSA

Terveystodistuksen malli VB sikaeläinten sellaisten munasolujen ja alkioiden varastojen lähetysten unionin sisäistä kauppaa varten, jotka on kerätty, käsitelty ja varastoitu neuvoston direktiivin 92/65/ETY mukaisesti ennen 1. syyskuuta 2010 ja jotka on 31. elokuuta 2010 jälkeen lähettänyt hyväksytty alkionsiirtoryhmä, jolta munasolut tai alkiot ovat peräisin